**STARŠEVSKI IN DIJAŠKI VEČER**



Vabimo vas na **tretji** starševski večer

**Živeti z najstnikom – meje, konflikti in osebna govorica**

Darja Barborič Vesel, univ. dipl. soc. ped**.**

****

**22. 1. 2014**

**ob 18.00**

v veliki predavalnici GŠ (stranski vhod)

Otroci, ki so doslej sodelovali bolj, kot so bili v resnici zmožni, v puberteti pogosto postanejo nekooperativni; otroci, katerih integriteta je prizadeta, pa postanejo odkrito destruktivni ali samodestruktivni. Z drugimi besedami: seme, zasejano v otroštvu, obrodi sadove, in starši, ki so imeli najboljše namene, se na lepem znajdejo v vojni z otrokom, za katerega se jim zdi, da ga sploh ne prepoznajo več.

Ko otroci dopolnijo trinajst, štirinajst let, začnejo staršem sporočati jasne in kompetentne povratne informacije o tem, kaj čutijo do tega, kako smo vse doslej ravnali z njimi. Te povratne informacije utegnejo biti pretežno pozitivne ali pretežno negativne, nikdar pa niso samo eno ali drugo.

Mnogi konflikti med starši in pubertetniki uplahnejo, če se starši ravnajo po načelih interakcije, o katerih bomo spregovorili na predavanju. Ta načela nam tudi pomagajo postaviti temelj za trajno zaupljivo razmerje med starši in otroki. Takšno razmerje ne vzklije med člani, ki prevzemajo vsak svojo stereotipno vlogo, temveč temelji na prijateljstvu in enakovrednosti vseh družinskih članov.

Darja Barborič Vesel, univ. dipl. soc. ped. Mentorica skupin za starše, ki iščejo pot do kvalitetnejših odnosov v družini. Več let predava na srečanjih za starše, pokriva raznovrstne tematike, od varne navezanosti, do postavljanja mej in življenja z najstniki, vse skozi prizmo boljšega zavedanja o pomenu odnosov med otroki in starši. Je aktivna voditeljica seminarjev in predavanj Familylab Slovenija za vse ciljne skupine: starše, strokovne delavce, otroke in mladostnike. Ima večletne izkušnje z vodenjem zaposlenih ter oblikovanjem delovnih timov in dolgoletne izkušnje na delovnih področjih v socialnem varstvu.

Vabljeni starši in dijaki.